cestovné doklady a víza francúzska polynézia
pri ceste na tahiti a do francúzskej polynézie nebudete potrebovať víza, postačí vám cestovný pas. ten musí mať platnosť aspoň 6 mesiacov odo dňa návratu z krajiny.
podnebie francúzskej polynézie je pomerne členité. líši sa od subtropického v južných súostroviach blízko obratníka kozorožca (gambiery a australy) až k parnému rovníkovému podnebiu na severe (markézy). hlavnú úlohu teda v klimatických rozdieloch hrá reliéf a zemepisná šírka.
vo všeobecnosti však môžeme hovoriť o tom, že sopečné ostrovy ako tahiti, moorea, bora bora, huahine, raiatea sú vďaka svojej nadmorskej výške a bujnej vegetácii o trochu vlhšie ako nízke atoly (napr. rangiroa, fakarava, manihi).
platí, že tieto ostrovy môžete navštíviť celoročne a zažijete úžasnú dovolenku.